24. Kopienas stratēģija vieglo automobiļu un vieglo kravas automobiļu CO2 emisiju samazināšanai (balsošana) 
- Ziņojums: Chris Davies
- Pirms balsojuma:
Martin Schulz
(DE) Priekšsēdētāja kungs, man ir kāds lūgums. Es lūdzu grozīt balsošanas kārtību saskaņā ar Reglamenta 155. panta 2. punktu. No balsošanas saraksta ir skaidrs, ka grozījums Nr. 51 ir tālejošāks nekā grozījumi Nr. 42 un Nr. 52, tāpēc es lūgtu balsot vispirms par grozījumu Nr. 51 un pēc tam par grozījumiem Nr. 42 un Nr. 52.
Priekšsēdētājs
Sēžu dienests nav vienisprātis, taču es lūgšu C. Davies īsi paskaidrot.
Chris Davies  
referents. - Priekšsēdētāja kungs, gluži vienkārši es atbalstu tādu balsošanas sarakstu, kāds ir iesniegts Parlamentam.
Priekšsēdētājs
Tādā gadījumā pēc tradīcijas mums ir jārespektē referenta viedoklis.
